વોર્ને કુલદીપને મળવા ઉપરાંત બોલિંગ ટિપ્સ પણ આપી હતી. જો બેંગલુરુ ટેસ્ટમાં કુલદીપને અંતિમ ઈલેવનમાં સ્થાન મળશે તો તેની પાસે વોર્નની ટિપ્સને અજમાવવાની તક મળી શકે છે. ઉલ્લેખનીય છે કે પુણે ટેસ્ટના હીરો ઓ’કોફીને પણ આ પ્રવાસ પહેલાં ભારતીય મૂળના જ મોન્ટી પાનેસર અને ભારતના ભૂતપૂર્વ ખેલાડી શ્રીરામે ઘણી મદદ કરી હતી. શ્રીરામ ઓસ્ટ્રેલિયાના વર્તમાન પ્રવાસમાં ઓસ્ટ્રેલિયાની ટીમનો સપોર્ટ સ્ટાફ છે. કુલદીપને અંતિમ ઈલેવનમાં સ્થાન મળે તો હવે જોવાનું એ રહે છે કે શેન વોર્નની ટિપ્સ પોતાના જ દેશના ખેલાડીઓ સામે કેવીક કામ આવે છે.